
Iepirkuma priekšmets: Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros

Pasūtītājs: Biedrība „Vidzemes tūrisma asociācija”, reģ. nr. 40008031761, adrese Pils laukums 1, Cēsis, Cēsu novads, LV-4101

Pasūtītāja vārdā rīkojas iepirkuma komisija, kas izveidota pamatojoties uz biedrības „Vidzemes tūrisma asociācija” valdes priekšsēdētāja R.Sijāta 2012. gada 20.jūlija rīkojumu Nr. 14.
Komisijas sastāvs:

Komisijas locekļi: Sarma Kacara, Anita Līce, Kristīne  Lazdiņa, Elisa Janelsiņa 
Komisijas sekretāre: Elisa Janelsiņa 
Piedalās: R.Sijāts, S.Kacara, A.Līce, K.Lazdiņa, E.Janelsiņa 
Nepiedalās: nav
Protokolē: E.Janelsiņa
Darba kārtība

Par piegādātāja uzdotajiem jautājumiem un grozījumiem atklāta konkursa nolikumā
Ziņo: R.Sijāts par to, ka 2012.gada 21.augustā ir saņemta ieinteresētā piegādātāja <nosaukums dzēsts> jautājums par atklāta konkursa „Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros”, iepirkuma identifikācijas numurs  - VTA 2012/01 INTERREG IVA, turpmāk – konkurss, nolikuma, turpmāk – nolikums, noteikumiem:

 „Saskaņā ar Pasūtītāja izsludināto nolikumu, Pretendentam ir jābūt šādai pieredzei: 2.3.2. Pretendentam pēdējo 3 (trīs) gadu laikā ir pieredze vismaz 3 (triju) pilsētas ielu un/vai autoceļu, būvniecības un/vai rekonstrukcijas tehnisko projektu izstrādē ar nosacījumu, ka vismaz 2 (divu) tehnisko projektu ietvaros ir projektētas veloceliņa trases, kas ir līdzīgas pēc būvniecības apjoma (veloceliņa trases garums)  atbilstoši tehniskajai specifikācijai attiecīgajā iepirkuma daļā, tajā skaitā, vismaz vienam būvobjektam, kura ietvaros ir izbūvēts veloceliņš, ir jābūt pabeigtam un būvei nodotai ekspluatācijā, pārējiem – akceptētiem pašvaldības būvvaldē.  Par līdzīgu tiks uzskatīts būvobjekts, kura veloceliņa trases būves platības apjoms sastāda ne mazāk kā 70% no plānotā būves platības apjoma.
2.3.4. Pretendents, katrā iepirkuma daļā, spēj nodrošināt tādu atbildīgo būvprojekta vadītāju ceļu projektēšanā, kuram pēdējo 3 (trīs) gadu laikā ir pieredze vismaz 1 (viena) ielu un/vai autoceļu, būvniecības un/vai rekonstrukcijas tehniskā projekta izstrādē, kurš ir pabeigts un būve ir nodota ekspluatācijā, ar nosacījumu, ka tā ietvaros ir projektēta veloceliņa trase, ir līdzīga pēc būvniecības apjoma (veloceliņa trases garums) atbilstoši tehniskajai specifikācijai attiecīgajā iepirkuma daļā. Par līdzīgu tiks uzskatīts būvobjekts, kura veloceliņa trases būves platības apjoms sastāda ne mazāk kā 70% no plānotā būves platības apjoma.
Vēršu Jūsu uzmanību uz Biroja iesniegumu izskatīšanas komisijas 2011.gada 12.decembra lēmumu Nr. 4-1.2/11-402, kurā iesniegumu  izskatīšanas  komisija ir norādījusi,  ka  „izstrādātā  projekta  realizācija  nav  atkarīga vienīgi no tā izstrādātāja (projektētāja), bet gan no šī projekta pasūtītāja, tā finanšu iespējām un nepieciešamības šo projektu realizēt kādā noteiktā termiņā, kā arī no būvnieka – tā veikto būvdarbu termiņa, kvalitātes u.tml.”, un tādejādi nolikumā noteiktā prasība par to, ka objekts ir uzbūvēts un nodots ekspluatācijā, ir atceļama. Lūdzu izskatīt un veikt atbilstošus grozījumus Nolikuma prasībās.”
Iepazīstoties ar ieinteresētā piegādātāja uzdotajiem jautājumiem, komisija secina, ka ieinteresētā piegādātāja ierosinājums veikt grozījumus konkursa nolikumā ir pamatots un atbilstošs Publisko iepirkumu likuma regulējumam.
Komisija vienbalsīgi nolemj:
1. Grozīt atklāta konkursa nolikuma 1.7.1. un 1.10.1.punktu aizstājot tajā skaitļus un vārdus „2012.gada 3.septembrim” ar skaitļiem un vārdiem „2012.gada 11.septembrim”.
2. Grozīt atklāta konkursa nolikuma 1.7.4.punktu aizstājot tajā skaitļus un vārdus „2012.gada 3.septembrī” ar skaitļiem un vārdiem „2012.gada 11.septembrī”.
3. Grozīt atklāta konkursa nolikuma 2.3.2.apakšpunktu, izsakot to šādā redakcijā: 
„2.3.2. Pretendentam pēdējo 3 (trīs) gadu laikā ir pieredze vismaz 3 (triju) pilsētas ielu un/vai autoceļu, būvniecības un/vai rekonstrukcijas tehnisko projektu izstrādē ar nosacījumu, ka vismaz 2 (divu) tehnisko projektu ietvaros ir projektētas veloceliņa trases, kas ir līdzīgas pēc būvniecības apjoma (veloceliņa trases garums)  atbilstoši tehniskajai specifikācijai attiecīgajā iepirkuma daļā. Visiem šajā punktā minētajiem būvprojektiem ir jābūt akceptētiem pašvaldības būvvaldē.  Par līdzīgu tiks uzskatīts būvobjekts, kura veloceliņa trases būves platības apjoms sastāda ne mazāk kā 70% no plānotā būves platības apjoma.”
4. Grozīt atklāta konkursa nolikuma 2.3.3.apakšpunktu, izsakot to šādā redakcijā: 

„2.3.3. Pretendents, katrā iepirkuma daļā, spēj nodrošināt tādu atbildīgo būvprojekta vadītāju ceļu projektēšanā, kuram pēdējo 3 (trīs) gadu laikā ir pieredze vismaz 1 (viena) ielu un/vai autoceļu, būvniecības un/vai rekonstrukcijas tehniskā projekta izstrādē, kurš ir akceptēts pašvaldības būvvaldē, ar nosacījumu, ka tā ietvaros ir projektēta veloceliņa trase, kas ir līdzīga pēc būvniecības apjoma (veloceliņa trases garums) atbilstoši tehniskajai specifikācijai attiecīgajā iepirkuma daļā. Par līdzīgu tiks uzskatīts būvobjekts, kura veloceliņa trases būves platības apjoms sastāda ne mazāk kā 70% no plānotā būves platības apjoma.”
5. Grozīt atklāta konkursa nolikuma 3.2.1.3.apakšpunktu, izsakot to šādā redakcijā: 
„3.2.1.3 Pretendenta izstrādāto un attiecīgās būvvaldes akceptēto būvprojektu sarakstu saskaņā ar pielikumā pievienoto formu (4.pielikums), kas apliecina Pretendenta atbilstību Nolikuma 2.3.2.punktā izvirzītajām prasībām. Atsauksmes kas apliecina Pretendenta atbilstību 2.3.2.punktā minētajai kvalifikācijas prasībai;”.

6. Grozīt atklāta konkursa nolikuma sastāvā esošo 4.pielikumu izslēdzot no tā vārdus „ja būve nodota ekspluatācijā – akta apstiprināšanas datums”.
7. Grozīt atklāta konkursa nolikuma sastāvā esošo 5.pielikumu izslēdzot no tā vārdus „kā arī norāda būves nodošanas ekspluatācijā, akta apstiprināšanas datumu”.
8. Atbilstoši Publisko iepirkumu likuma 30.panta piektajai daļai iesniegt informāciju par grozījumiem atklāta konkursa „Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros”, iepirkuma identifikācijas numurs  - VTA 2012/01 INTERREG IVA, Iepirkumu uzraudzības birojam publicēšanai, vienlaicīgi ievietojot informāciju biedrības „Vidzemes tūrisma asociācija” mājas lapā internetā http://www.vidzeme.com/  sadaļā – Iepirkumi,  http://www.vidzeme.com/?v=lat&jid=39&id=53, kā arī nosūtīt informāciju ieinteresētajam piegādātājam, kas uzdevis jautājumu

